Jumatilai
Jumatilai (Umatilla) – indėnų sahaptinų tauta, gyvenanti Jungtinių Amerikos Valstijų šiaurės vakaruose, Oregone. Vartoja sahaptinų kalbos tarmę (jumatilų kalbą), dabar paplitusi anglų kalba. Jumatilai laikėsi prie Kolumbijos upės ir jos intako Jumatilos (šiaurės rytų Oregonas). Gyveno kaimynystėje su teninais, višramais ir klikitatais, iš pietų buvo puldinėjami paijutų ir banokų. XIX a. smarkiai nukentėjo nuo epidemijų, o 1855 m. buvo priversti pasirašyti sutartį su JAV ir persikelti į rezervacijas. Sudarė konfederaciją su valavalais bei kaijusais ir gavo rezervaciją šiaurės rytų Oregone (Jumatilos apygarda). Asimiliavosi su kitomis rezervacijos tautomis. Verčiasi miškų ūkiu, pramone. Tipiai jumatilų rezervacijoje Jumatilų mergaitė (XX a. pr.) Jumatilų vadas Klarensas Biurkas (Clarence Burke) Jumatilų indėnas apeiginiais rūbais (1897 m.)